Sanoat, radiatsiya va yadro xavfsizligi sohasida davlat nazoratini takomillashtirish boʻyicha qoʻshimcha chora-tadbirlar toʻgʻrisida
(decree, 2024-12-24)

Sanoat, radiatsiya va yadro xavfsizligi sohasida davlat nazoratini zamon talablariga mos ravishda tashkil etish, qonunchilikni takomillashtirish hamda xalqaro talablarni amaliyotga joriy etish maqsadida, shuningdek, Oʻzbekiston Respublikasi Prezidentining 2024-yil 24-maydagi “Vazirlar Mahkamasi huzuridagi Sanoat, radiatsiya va yadro xavfsizligi qoʻmitasi faoliyatini samarali tashkil etish chora-tadbirlari toʻgʻrisida”gi PQ-186-son qaroriga muvofiq: 1. Vazirlar Mahkamasi huzuridagi Sanoat, radiatsiya va yadro xavfsizligi qoʻmitasi (keyingi oʻrinlarda — Qoʻmita) raisi va uning oʻrinbosarlari zimmasiga 2025-yilda quyidagi ustuvor vazifalar yuklansin: sanoat, radiatsiya va yadro xavfsizligi hamda istirohat bogʻlari attraksionlaridan foydalanishdagi xavfsizlik talablarini qayta koʻrib chiqish; radiatsiya va yadro xavfsizligi sohasidagi xalqaro standartlar va talablarni milliy qonunchilikka joriy etish; sanoat xavfsizligini taʼminlashda masofadan nazorat qilish mexanizmini joriy etish; xavfli ishlab chiqarish obyektlaridan foydalanuvchi tashkilotlar xodimlarining bilim va koʻnikmalarini oshirish; sanoat, radiatsiya va yadro xavfsizligi toʻgʻrisidagi qonunchilik talablarini buzganlik uchun javobgarlikni kuchaytirish; sanoat, radiatsiya va yadro xavfsizligini davlat tomonidan tartibga solish infratuzilmasini rivojlantirish. Qoʻmita bir oy muddatda mazkur ustuvor vazifalarni bajarish boʻyicha maqsadli koʻrsatkichlarni va chora-tadbirlar rejasini tasdiqlasin hamda har chorakda ularning ijrosi natijalari boʻyicha Vazirlar Mahkamasiga axborot kiritib borsin. 2. Togʻ-kon sanoati va geologiya vazirligi huzuridagi Togʻ-kon sanoati va geologiya sohasini nazorat qilish inspeksiyasining (keyingi oʻrinlarda — Inspeksiya) metallurgiya tarmogʻida xavfsizlikni nazorat qilish funksiyasi Qoʻmitaga oʻtkazilsin. Inspeksiya tuzilmasidagi Bekobod kon-texnika inspeksiyasi tugatilsin. 3. Qoʻmita tuzilmasida: Navoiy sanoat xavfsizligi inspeksiyasi; Olmaliq sanoat xavfsizligi inspeksiyasi; Bekobod sanoat xavfsizligi inspeksiyasi; Temir yoʻl sanoat xavfsizligi inspeksiyasi tashkil etilsin. Belgilansinki: mazkur inspeksiyalarning boshqaruv xodimlari soni Oʻzbekiston Respublikasi Prezidentining 2024-yil 24-maydagi PF-79-son Farmoniga 1-ilovada keltirilgan sanoat xavfsizligi sohasining tegishli yoʻnalishlariga muvofiq “Navoiy KMK” AJ, “Olmaliq KMK” AJ, “Oʻzmetkombinat” AJ va “Oʻzbekiston temir yoʻllari” AJ bilan kelishilgan holda belgilanadi; mazkur inspeksiyalarning faoliyati tegishincha “Navoiy KMK” AJ, “Olmaliq KMK” AJ, “Oʻzmetkombinat” AJ va “Oʻzbekiston temir yoʻllari” AJ hisobidan moliyalashtiriladi. 4. Sanoat xavfsizligi sohasini toʻliq raqamlashtirish maqsadida Qoʻmita 2025-yil yakuniga qadar “Yagona integratsiyalashgan ekotizim” axborot tizimini ishga tushirsin hamda boshqa vazirlik va idoralarning axborot tizimlari hamda resurslari bilan integratsiya qilsin. 5. Qoʻmitaning 2025-yil 1-iyuldan boshlab sanoat, radiatsiya va yadro xavfsizligi sohasidagi quyidagi huquqbuzarliklar uchun yuridik shaxslarga jarima qoʻllash tartibini joriy etish toʻgʻrisidagi taklifi maʼqullansin: xavfli ishlab chiqarish obyektlarida sanoat xavfsizligi talablarini buzish; radiatsiya va yadroviy xavfsizlikni taʼminlash bilan bogʻliq qoidalar va boshqa talablarni buzish; istirohat bogʻlari attraksionlaridan foydalanishda qonunchilik va texnik jihatdan tartibga solish sohasidagi normativ hujjatlar talablarini buzish. 6. Oʻzbekiston Respublikasining qoʻshilishi taklif etilayotgan yadro xavfsizligi sohasidagi xalqaro shartnomalar roʻyxati 1-ilovaga muvofiq tasdiqlansin. 7. Qoʻmita: a) quyidagilarni: Vazirlar Mahkamasi huzuridagi Atom energiyasi agentligi va Tashqi ishlar vazirligi bilan birgalikda bir oy muddatda mazkur Farmonga 1-ilovada nazarda tutilgan xalqaro shartnomalarga Oʻzbekiston Respublikasining qoʻshilishi yuzasidan normativ-huquqiy hujjatlar loyihalarini; 2025-yil 1-aprelga qadar sanoat, radiatsiya va yadro xavfsizligi sohasida sodir etilgan huquqbuzarliklar uchun yuridik shaxslarga jarima qoʻllash tartibini joriy etishni nazarda tutuvchi qonun loyihasini; Favqulodda vaziyatlar vazirligi bilan 2025-yil 1-sentabrga qadar “Kimyoviy xavfsizlik toʻgʻrisida”gi qonun loyihasini; Adliya vazirligi bilan birgalikda 2025-yil 1-oktabrga qadar “Xavfli ishlab chiqarish obyektlarining sanoat xavfsizligi toʻgʻrisida”gi qonun loyihasini; Sogʻliqni saqlash vazirligi va Ekologiya, atrof-muhitni muhofaza qilish va iqlim oʻzgarishi vazirligi bilan birgalikda 2025-yil 1-noyabrga qadar “Radioaktiv chiqindilar bilan muomalada boʻlish toʻgʻrisida”gi qonun loyihasini ishlab chiqib, Vazirlar Mahkamasiga kiritsin; b) bir oy muddatda Xalqaro atom energiyasi agentligi bilan muzokaralar olib borib, kelishilgan muddatlarda “Tartibga solish masalalarini koʻrib chiqish boʻyicha kompleks xizmatlar” (IRRS) dastlabki missiyasi Oʻzbekiston Respublikasida oʻtkazilishini tashkil etsin. 8. Quyidagilar: a) “Atom energiyasidan tinchlik maqsadlarida foydalanish toʻgʻrisida”gi Qonunga muvofiq: Atom energiyasidan foydalanish obyektlari operativ boshqarish huquqi bilan biriktirilishi mumkin boʻlgan tashkilotlar roʻyxati 2-ilovaga muvofiq; Davlat mulkida boʻlgan atom energiyasidan foydalanish obyektlari roʻyxati 3-ilovaga muvofiq; Atom energiyasidan foydalanish va ionlashtiruvchi nurlanish manbalari muomalasi sohasidagi faoliyatni amalga oshirish huquqi uchun litsenziyaga ega boʻlgan yuridik shaxslar mulkida boʻlishi mumkin boʻlgan atom energiyasidan foydalanish obyektlari roʻyxati 4-ilovaga muvofiq; b) Sanoat, radiatsiya va yadro xavfsizligi sohasida davlat nazoratini takomillashtirish boʻyicha “yoʻl xaritasi” 5-ilovaga muvofiq tasdiqlansin. 9. Belgilansinki, Qoʻmita huzuridagi Sanoat xavfsizligi sohasini qoʻllab-quvvatlash jamgʻarmasiga uning kutilayotgan xarajatlaridan kelib chiqib, Iqtisodiyot va moliya vazirligi bilan kelishilgan holda oʻrnatiladigan, “Navoiyuran” davlat korxonasi yillik foydasidan hisoblangan dividendning 1 foizi miqdoridagi ajratmalar yoʻnaltiriladi. 10. Oʻzbekiston Respublikasi Prezidentining ayrim hujjatlariga 6-ilovaga muvofiq oʻzgartirish va qoʻshimchalar kiritilsin. 11. Oʻzbekiston Respublikasi Prezidentining ayrim qarorlari 7-ilovaga muvofiq oʻz kuchini yoʻqotgan deb hisoblansin. 12. Mazkur Farmon ijrosini samarali tashkil qilishga masʼul va shaxsiy javobgar etib Qoʻmita raisi A.V. Rafikov belgilansin. Farmon ijrosini har chorakda muhokama qilib borish, ijro uchun masʼul idoralar faoliyatini muvofiqlashtirish va nazorat qilish Oʻzbekiston Respublikasi Bosh vaziri A.N. Aripov zimmasiga yuklansin. 1. Oʻzbekiston Respublikasi Fanlar akademiyasi Yadro fizikasi instituti. 2. “Atom elektr stansiyasi qurilishi direksiyasi” davlat korxonasi. 1. Yadroviy qurilmalar. 2. Saqlash punktlari (yadroviy materiallarni, yadroviy reaktorlarning issiqlik ajratuvchi toʻplamlarini, ishlatib boʻlingan yadroviy yoqilgʻini saqlash punktlari). 3. Yadroviy materiallar (uran-235 izotopi bilan boyitilgan barcha koʻrinishdagi uran, uran-233 izotopi, plutoniy, ameritsiy, kaliforniy elementlarining barcha izotoplari, neptuniy-237 izotopi va tarkibida barcha sanab oʻtilgan izotoplar mavjud boʻlgan aralashmalar). 4. Yadroviy yoqilgʻi. 5. Yadroviy reaktorlarning issiqlik ajratuvchi toʻplamlari. 6. Ishlatib boʻlingan yadroviy yoqilgʻi. 1. Saqlash punktlari (radioaktiv moddalarni saqlash punktlari, radioaktiv chiqindilarni saqlash yoki koʻmib tashlash uchun moʻljallangan statsionar obyektlar hamda inshootlar). 2. Radiatsiyaviy manbalar. 3. Radioaktiv moddalar. 4. Radioaktiv chiqindilar. 5. Yadroviy materiallar (ionlashtiruvchi nurlanish detektorida yoki yopiq nurlanish manbalarida yoxud oʻlchov vositalarini tekshirish uchun moʻljallangan standart namunalarda joylashgan, sanoat, fan va tibbiyotda foydalanish uchun moʻljallangan yadroviy materiallar). 1. Oʻzbekiston Respublikasi Prezidentining 2023-yil 25-yanvardagi “Respublika ijro etuvchi hokimiyat organlari faoliyatini samarali yoʻlga qoʻyishga doir birinchi navbatdagi tashkiliy chora-tadbirlar toʻgʻrisida”gi PF-14-son Farmoniga 1-ilovada: “9. Togʻ-kon sanoati va geologiya vazirligi” boʻlimi “Togʻ-kon sanoati va geologiya sohasini nazorat qilish inspeksiyasi” pozitsiyasining “Jami boshqaruv shtat birliklari soni” va “Davlat budjeti hisobidan” ustunlaridagi “76” raqami “72” raqami bilan almashtirilsin; “25. Vazirlar Mahkamasi huzuridagi Oʻzbekiston texnik jihatdan tartibga solish agentligi” boʻlimi “shu jumladan, boshliq oʻrinbosarlari soni” pozitsiyasining “Jami boshqaruv shtat birliklari soni” va “Davlat budjeti hisobidan” ustunlaridagi “1” raqami “2” raqami bilan almashtirilsin; “26. Vazirlar Mahkamasi huzuridagi Sanoat, radiatsiya va yadro xavfsizligi qoʻmitasi” boʻlimi “Sanoat, radiatsiya va yadro xavfsizligi qoʻmitasi” pozitsiyasining “Jami boshqaruv shtat birliklari soni” va “Davlat budjeti hisobidan” ustunlaridagi “110” raqami “134” raqami bilan almashtirilsin. 2. Oʻzbekiston Respublikasi Prezidentining 2023-yil 27-iyuldagi “Maʼmuriy islohotlar doirasida togʻ-kon sanoati va geologiya sohasida davlat boshqaruvini samarali tashkil etish chora-tadbirlari toʻgʻrisida”gi PF-116-son Farmonida: a) 5-bandning uchinchi xatboshisidagi “Togʻ-kon, geologiya va sanoat xavfsizligini nazorat qilish inspeksiyasi” soʻzlari “Togʻ-kon sanoati va geologiya sohasini nazorat qilish inspeksiyasi” soʻzlari bilan almashtirilsin; b) 7-band quyidagi tahrirda bayon etilsin: “7. Togʻ-kon sanoati va geologiya vazirligi, “Yer qaʼridan foydalanish markazi” DM hamda Togʻ-kon sanoati va geologiya sohasini nazorat qilish inspeksiyasi Toshkent shahri, Olimlar koʻchasi, 49-uy manzilida operativ boshqaruv huquqi asosida joylashtirilsin”; v) 6-ilovaning 6-bandi quyidagi tahrirda bayon etilsin: “6. B.I. Xalmatov — Togʻ-kon sanoati va geologiya sohasini nazorat qilish inspeksiyasi boshligʻi”; g) 8-ilovaning 1-bandi oʻz kuchini yoʻqotgan deb hisoblansin. 3. Oʻzbekiston Respublikasi Prezidentining 2024-yil 24-maydagi “Yer qaʼridan foydalanish, sanoat, radiatsiya va yadro xavfsizligi hamda atom energiyasidan foydalanish sohalarida davlat boshqaruvi va nazorati tizimini takomillashtirish chora-tadbirlari toʻgʻrisida”gi PF-79-son Farmoniga 1-ilovaning matni quyidagi tahrirda bayon etilsin: 4. Oʻzbekiston Respublikasi Prezidentining 2018-yil 1-martdagi “Oʻzbekiston Respublikasi Davlat geologiya va mineral resurslar qoʻmitasi faoliyatini tubdan takomillashtirish chora-tadbirlari toʻgʻrisida”gi PQ-3578-son qarorida: 4-bandning birinchi xatboshisidagi “1-ilovaga muvofiq tarkibda” soʻzlari chiqarib tashlansin; 10 va 11-bandlari hamda qarorga 1 va 6-ilovalar oʻz kuchini yoʻqotgan deb hisoblansin. 5. Oʻzbekiston Respublikasi Prezidentining 2022-yil 3-fevraldagi “Toshkent viloyatida “Chirchiq” kimyo-industrial texnoparkini tashkil etish chora-tadbirlari toʻgʻrisida”gi PQ-116 son qarorida: 1-bandning uchinchi xatboshisidagi “Chirchiq” kimyo-industrial texnoparki direksiyasi” soʻzlari “Kimyo-industrial texnoparklari direksiyasi” soʻzlari bilan almashtirilsin; 4-bandning uchinchi xatboshisidagi “Texnopark boshqaruv kompaniyasi” soʻzlari “Kimyo-industrial texnoparklari boshqaruv kompaniyasi” soʻzlari bilan almashtirilsin; 6-bandning birinchi xatboshisidagi “2024-yil 1-yanvarga qadar” soʻzlari “2026-yil 1-yanvarga qadar” soʻzlari bilan almashtirilsin. 6. Oʻzbekiston Respublikasi Prezidentining 2023-yil 20-apreldagi “Jizzax va Toshkent viloyatlarida kimyo-industrial texnoparklarni tashkil etish chora-tadbirlari toʻgʻrisida”gi PQ-127-son qarori 3-bandining ikkinchi xatboshisidagi “Chirchiq” texnoparki direksiyasi” MChJ” hamda “Chirchiq” texnoparki boshqaruv kompaniyasi” MChJ QK” soʻzlari tegishincha “Kimyo-industrial texnoparklari direksiyasi” MChJ” va “Kimyo-industrial texnoparklari boshqaruv kompaniyasi” MChJ QK” soʻzlari bilan almashtirilsin. 7. Oʻzbekiston Respublikasi Prezidentining 2024-yil 1-martdagi “Sugʻurta xizmatlari bozorini yanada rivojlantirishning kompleks chora-tadbirlari toʻgʻrisida”gi PQ-108-son qarori 4-bandining uchinchi xatboshisidagi “Togʻ-kon, geologiya va sanoat xavfsizligini nazorat qilish inspeksiyasiga xavfli ishlab chiqarish obyektida” soʻzlari “Sanoat, radiatsiya va yadro xavfsizligi qoʻmitasi hamda Togʻ-kon sanoati va geologiya sohasini nazorat qilish inspeksiyasiga tegishliligi boʻyicha xavfli ishlab chiqarish obyektlarida” soʻzlari bilan almashtirilsin. 8. Oʻzbekiston Respublikasi Prezidentining 2024-yil 24-maydagi “Vazirlar Mahkamasi huzuridagi Sanoat, radiatsiya va yadro xavfsizligi qoʻmitasi faoliyatini samarali tashkil etish chora-tadbirlari toʻgʻrisida”gi PQ-186-son qarorida: a) 4-band quyidagi mazmundagi “g” kichik band bilan toʻldirilsin: “g) 2025-yil 1-apreldan Qoʻmitaning boshqaruv shtat birliklari soni Davlat budjeti mablagʻlari hisobidan 157 nafarga yetkaziladi. Bunda sohani raqamlashtirish hisobiga 2025-yil yakuni bilan Qoʻmitaning boshqaruv shtat birliklarini maqbullashtirish yuzasidan taklif kiritiladi”; b) 5-bandning “a” kichik bandida: quyidagi mazmundagi uchinchi xatboshi bilan toʻldirilsin: “Jamgʻarmaning kutilayotgan xarajatlaridan kelib chiqib, Iqtisodiyot va moliya vazirligi bilan kelishilgan holda belgilanadigan “Navoiyuran” davlat korxonasi yillik foydasidan hisoblangan dividendining 1 foizi miqdoridagi ajratmalar”; uchinchi — oltinchi xatboshilar tegishlicha toʻrtinchi — yettinchi xatboshilar deb hisoblansin; toʻrtinchi xatboshi quyidagi tahrirda bayon etilsin: “Qoʻmita tomonidan xoʻjalik yurituvchi subyektlar, ularning mansabdor shaxslari va jismoniy shaxslardan sanoat, radiatsiya va yadro xavfsizligi sohasidagi qonunchilik hamda texnik jihatdan tartibga solish sohasidagi normativ hujjatlar talablarini buzganlik uchun qonunchilikda belgilangan tartibda va miqdorlarda undiriladigan jarimalar summasining 80 foizi miqdoridagi mablagʻlar. Bunda ushbu tushumning 75 foizi Qoʻmitaning axborot-kommunikatsiya texnologiyalarini rivojlantirishga yoʻnaltiriladi”; v) 8-band quyidagi tahrirda bayon etilsin: “8. Qoʻmita markaziy apparati uchun 4 ta xizmat avtotransport vositasi, shu jumladan 3 ta shaxsiy biriktirilgan xizmat avtotransport vositasi, 1 ta navbatchi avtotransport vositasi hamda hududiy inspektorlar uchun 14 ta maxsus navbatchi avtotransport vositalarini saqlash uchun limit belgilansin”; g) quyidagi mazmundagi 81-band bilan toʻldirilsin: “81. Belgilansinki: a) Qoʻmita boshqaruv xodimlarining lavozim maoshini belgilashda Davlat budjeti mablagʻlari hisobidan Yagona tarif setkasi boʻyicha mehnatga haq toʻlashning tasdiqlangan razryadlariga muvofiq tarif koeffitsiyenti 1,8 baravarga oshirilgan holda qoʻllaniladi; b) Qoʻmitaning barcha xodimlariga uzluksiz ish staji uchun ustamalar ularning umumiy mehnat faoliyatini qamrab olgan holda faqat asosiy ish joyi boʻyicha har oyda va xodimning oylik maoshiga (ragʻbatlantirish koeffitsiyentini hisobga olgan holda) nisbatan quyidagi foizlarda hisoblanadi: ish staji 1 yildan 3 yilgacha boʻlganda — 30 foiz; ish staji 3 yildan 5 yilgacha boʻlganda — 60 foiz; ish staji 5 yildan 10 yilgacha boʻlganda — 75 foiz; ish staji 10 yildan 15 yilgacha boʻlganda – 100 foiz; ish staji 15 yil va undan ortiq boʻlganda – 150 foiz”; d) 1-ilovada: 4-band quyidagi mazmundagi ikkinchi xatboshi bilan toʻldirilsin: “Bunda togʻ-kon tarmogʻi, geologiya hamda yer qaʼridan foydalanish sohasida faoliyat yurituvchi korxonalardagi nazorat tadbirlari belgilangan tartibda Togʻ-kon sanoati va geologiya sohasini nazorat qilish inspeksiyasi bilan birgalikda amalga oshiriladi”; 6 va 7-bandlar quyidagi tahrirda bayon etilsin: “6. Xavfli ishlab chiqarish obyektlarini identifikatsiyalash, hisobga olish va ularning davlat reyestrini yuritish, sanoat xavfsizligini deklaratsiyalash tartibini tashkil etish va takomillashtirish, texnogen xavfi yuqori boʻlgan zonalar davlat kadastrlari yuritilishini muvofiqlashtirish. Bunda togʻ-kon tarmogʻi, geologiya hamda yer qaʼridan foydalanish sohasida mazkur ishlar Togʻ-kon sanoati va geologiya sohasini nazorat qilish inspeksiyasini jalb qilgan holda amalga oshiriladi. 7. Sanoat xavfsizligi, atom energiyasidan foydalanish va ionlashtiruvchi nurlanish manbalari muomalasi sohasida litsenziyalash, ruxsat berish va xabardor qilish tartib-taomillarini amalga oshirish”; e) 2-ilovaning matni quyidagi tahrirda bayon etilsin: j) 3-ilovada: 6, 7 va 11-pozitsiyalar chiqarib tashlansin; 12-pozitsiyadagi “Bekobod va Temir yoʻl kon-texnika inspeksiyalari” soʻzlari “Bekobod va Temir yoʻl sanoat xavfsizligi inspeksiyalari” soʻzlari bilan almashtirilsin. 9. Oʻzbekiston Respublikasi Prezidentining 2024-yil 24-maydagi “Togʻ-kon sanoati va geologiya vazirligi huzuridagi Togʻ-kon sanoati va geologiya sohasini nazorat qilish inspeksiyasi faoliyatini samarali tashkil etish chora-tadbirlari toʻgʻrisida”gi PQ-187-son qarorida: a) 2-bandning uchinchi va toʻrtinchi xatboshilari quyidagi tahrirda bayon etilsin: “togʻ-kon tarmogʻi, geologiya hamda yer qaʼridan foydalanish sohasida, shu jumladan neft-gaz tarmogʻida geologiya-qidiruv ishlarini, uglevodorod xom ashyosining qazib olinishini, konchilikni, qattiq foydali qazilmalarning qayta ishlanishini hamda portlatish ishlarini amalga oshirishda sanoat xavfsizligi talablariga rioya etilishini, shuningdek, yer osti suvlaridan oqilona foydalanilishini nazorat qilish; yer qaʼridan oqilona foydalanish sohasida sanoat xavfsizligi talablariga rioya etmagan holda amalga oshirilayotgan ishlarni hamda baxtsiz hodisa va avariya sodir boʻlishiga olib kelishi mumkin boʻlgan ishlarni toʻxtatib turish”; b) 1-ilovada: 2 va 3-bandlar quyidagi tahrirda bayon etilsin: “2. Togʻ-kon tarmogʻida, geologiya hamda yer qaʼridan foydalanish, portlatish ishlari va portlovchi materiallarning aylanmasi sohasida sanoat xavfsizligini taʼminlashga oid qonunchilik va texnik jihatdan tartibga solish sohasidagi normativ hujjatlar talablariga yuridik va jismoniy shaxslar tomonidan rioya etilishi ustidan davlat nazoratini amalga oshirish. 3. Togʻ-kon tarmogʻiga, geologiya, neft va gaz tarmogʻida geologiya-qidiruv ishlari, foydali qazilmalarni qazib olish, konchilik, qattiq foydali qazilmalarni qayta ishlash hamda portlatish ishlari sohasiga oid xavfli ishlab chiqarish obyektlarida sanoat xavfsizligi ekspertizasi va deklaratsiyalash tartibini takomillashtirish hamda texnogen xavfi yuqori boʻlgan zonalarning davlat kadastrini yuritish va ushbu yoʻnalishlardagi ekspertlarni attestatsiyadan oʻtkazishda ishtirok etish”; 5, 6 va 7-bandlar quyidagi tahrirda bayon etilsin: “5. Konchilik, portlatish ishlari, portlovchi materiallarning aylanmasi sohasida hamda sanoat xavfsizligining tegishli yoʻnalishlarida litsenziyalash, ruxsatnomalar berish va xabardor qilish tartib-taomillarini amalga oshirish. 6. Togʻ-kon tarmogʻi, geologiya hamda konchilik, shu jumladan qattiq foydali qazilmalarni qazib olish va qayta ishlash, portlatish ishlari, portlovchi materiallarning aylanmasi sohasida sanoat xavfsizligiga oid normativ-huquqiy hujjatlar loyihalari va texnik jihatdan tartibga solish sohasidagi normativ hujjatlarni belgilangan tartibda ishlab chiqishda ishtirok etish. 7. Texnika va texnologiyalarning jadal rivojlanishini hisobga olgan holda togʻ-kon tarmogʻi, geologiya, yer qaʼridan foydalanish hamda konchilik, portlatish ishlari, portlovchi materiallarning aylanmasi sohasida faoliyat yurituvchi mutaxassislarning malakasini oshirish”; v) 2-ilovada: “Bekobod kon-texnika inspeksiyasi*” bloki chiqarib tashlansin; izoh qismida: birinchi xatboshidagi “76 nafar” soʻzlari “72 nafar” soʻzlari bilan almashtirilsin; ikkinchi xatboshi quyidagi tahrirda bayon etilsin: “*Boshqaruv xodimlarining soni Oʻzbekiston Respublikasi Prezidentining 2024-yil 24-maydagi PF-79-son Farmoniga 1-ilovada keltirilgan sanoat xavfsizligi sohasining tegishli yoʻnalishlariga muvofiq “Navoiy KMK” AJ va “Olmaliq KMK” AJ bilan kelishilgan holda belgilanadi, shuningdek, moliyalashtirish tegishlicha “Navoiy KMK” AJ va “Olmaliq KMK” AJ tomonidan amalga oshiriladi”; g) 3-ilovada: 2-pozitsiyaning 2-bandi chiqarib tashlansin; 3-pozitsiyaning 1-bandi chiqarib tashlansin. 10. Oʻzbekiston Respublikasi Prezidentining 2024-yil 24-maydagi “Vazirlar Mahkamasi huzuridagi Atom energiyasi agentligining faoliyatini samarali tashkil etish chora-tadbirlari toʻgʻrisida”gi PQ-188-son qarori 3-bandining “a” kichik bandi ikkinchi xatboshisidagi “5 foizi” soʻzlari “4 foizi” soʻzlari bilan almashtirilsin. 1. Oʻzbekiston Respublikasi Prezidentining 2019-yil 23-iyuldagi “Yer qaʼrini geologik jihatdan oʻrganishni yanada takomillashtirish va 2020-2021-yillarda mineral-xom ashyo bazasini rivojlantirish va qayta tiklash davlat dasturini amalga oshirish chora-tadbirlari toʻgʻrisida”gi PQ-4401-son qarorining 15-bandi va qarorga 8-ilova. 2. Oʻzbekiston Respublikasi Prezidentining 2019-yil 5-dekabrdagi “Davlat xaridlari tizimini yanada takomillashtirish va davlat xaridlari jarayoniga tadbirkorlik subyektlarini keng jalb qilish chora-tadbirlari toʻgʻrisida”gi PQ-4544-son qaroriga 2-ilovaning 3-bandi. 3. Oʻzbekiston Respublikasi Prezidentining 2020-yil 6-martdagi “Navoiy kon-metallurgiya kombinati” davlat korxonasini isloh qilish chora-tadbirlari toʻgʻrisida”gi PQ-4629-son qaroriga 3-ilovaning 2-bandi. 4. Oʻzbekiston Respublikasi Prezidentining 2020-yil 15-apreldagi “Oʻzbekiston Respublikasi Prezidentining ayrim hujjatlariga oʻzgartirish va qoʻshimchalar kiritish toʻgʻrisida”gi PQ-4678-son qaroriga ilovaning 1-bandi.